Opod ondersoek man se skietdood | Netwerk24
10 Augustus 2020 06:53
Opod sê in 'n verklaring polisielede was besig met patrolliewerk toe hulle 'n verdagte voertuig opgemerk het.
Hulle het die voertuig probeer aftrek, maar die bestuurder het weggejaag. Die polisie het hom agternagesit en hy het beheer van die voertuig verloor en dit het teen 'n heining tot stilstand gekom.
Luidens die verklaring het die man uit die voertuig geklim en op die polisie losgebrand. Hy het weggehardloop en 'n skietery het toe glo tussen hom en die polisie uitgebreek.
Hy is in die agterplaas van 'n huis dood verklaar.
Ballistiese toetse word op 'n polisievuurwapen gedoen en die lykskouing sal vandeesweek gedoen word, lui die verklaring.